### NN 18/2022 (9.2.2022.), Odluka o donošenju izmjena i dopuna strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA

MINISTARSTVO ZNANOSTI I OBRAZOVANJA

192

Na temelju stavka 11. članka 8. Zakona o strukovnom obrazovanju (»Narodne novine«, broj 30/2009., 24/2010., 22/2013. i 25/2018.), ministar znanosti i obrazovanja donosi

ODLUKU

O DONOŠENJU IZMJENA I DOPUNA STRUKOVNOG KURIKULUMA ZA STJECANJE KVALIFIKACIJE TEHNIČAR CESTOVNOG PROMETA (140324) U OBRAZOVNOM SEKTORU PROMET I LOGISTIKA

I.

Odlukom o uvođenju strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA (»Narodne novine«, broj 41/2020.) donesen je strukovni kurikulum za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA.

II.

Ovom Odlukom donose se izmjene i dopune strukovnog kurikulum za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA, u dijelovima koji se odnose na izmjene naziva modula Praktična nastava u Praktične vještine i naziva nastavnog predmeta Učenje temeljeno na radu u Praktična nastava u Nastavnom planu i programu te kadrovskim uvjetima u nastavnim predmetima Prva pomoć u cestovnom prometu, Propisi u cestovnom prometu, Statistika, Poslovanje tvrtke u cestovnom prometu, Prometna tehnika, Ekonomika prometa, Poduzetništvo, Cestovna vozila i Praktična nastava (drugi razred).

III.

Sastavni dio ove Odluke su izmjene i dopune strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA iz točke II. ove Odluke.

IV.

U skladu sa strukovnim kurikulumom koji je sastavni dio ove Odluke, obrazuju se učenici koji upisuju prvi razred srednje škole u strukovnome kurikulumu za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA počevši od školske godine 2022./2023.

V.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/21-05/00031

Urbroj: 533-05-21-0004

Zagreb, 24. siječnja 2022.

Ministar
 prof. dr. sc. Radovan Fuchs, v. r.

IZMJENE I DOPUNE STRUKOVNOG KURIKULUMA ZA STJECANJE KVALIFIKACIJE TEHNIČAR CESTOVNOG PROMETA (140324)

![](/files/_web/sluzbeni-dio/2022/132277/images/9924.jpg)

|  |  |
| --- | --- |
| Naziv modula | PRAKTIČNE VJEŠTINE |
| Popis strukovnih skupova ishoda učenja iz standarda kvalifikacije | Nadzor prijevoznog procesa  Okončanje prijevoznog procesa  Zaštita na radu  Organizacija održavanja voznog parka  Prijevoz putnika  Prijevoz tereta  Plan prometa  Pogon cestovnih vozila  Održavanje voznog parka u cestovnom prometu  Priprema prijevoznog procesa  Osnove prijevoza i prijenosa |
| Kako učiti i raditi s ovim modulom | |
| Cilj modula | ■     primijeniti znanja i vještine u praksi |
| Opis modula: | Kako bi se sigurno odvijao promet i racionalno organizirao prijevoz putnika i tereta nužno je teorijske spoznaje povezati s praktičnim radom u školskoj radionici i u prometnim tvrtkama.  Ovaj modul objedinjuje znanja koja je polaznik usvojio tijekom obrazovanja i radeći praktično u školskim radionicama. U prometnim tvrtkama polaznici se aktivno uključuju u izvršavanje radnih zadataka. Modul je namijenjen polaznicima koji žele raditi na poslovima prijevoza tereta i putnika, organizaciji skladištenja tereta, održavanju cestovnih vozila, provedbi mjera sigurnosti cestovnog prometa te postavljanju i održavanju prometne signalizacije i opreme ceste.  Polaznici će moći analizirati poslove i davati kreativna rješenja za poboljšanje sigurnosti prometa i prijevoza, kvalitete prijevoza i prometnica.  Polaznici su sposobni samostalno planirati i provoditi radne zadatke.  Modul treba provoditi u školskim praktikumima i tvrtkama izvan škole. Školske praktikume potrebno je opremiti maketama, shemama, uređajima i opremom kako bi se realizirali zadani ciljevi.  U tvrtkama izvan škole polaznicima treba omogućiti neposredan rad na poslovima iz djelokruga rada tvrtke.  Polaznici su dužni voditi Dnevnik praktične nastave. |
| Nastavni predmeti koji se izvode u ovome  modulu: | Praktična nastava (2. razred, 3 sata, 7 bodova)  Praktična nastava (3. razred, 2 sata, 5 bodova)  Praktična nastava (4. razred, 3 sata, 5 bodova) |

4. KADROVSKI UVJETI

|  |  |  |
| --- | --- | --- |
| Nastavni predmet | Nastavnik | Izobrazba\* |
| Poslovanje tvrtke u cestovnom prometu | ■     nastavnik  stručno-teorijskih sadržaja | ■     diplomirani ekonomist  ■     magistar ekonomije  ■     magistar poslovne ekonomije  ■     stručni specijalist ekonomije  ■     diplomirani ekonomist, smjer marketing i ekonomija  ■     magistar ekonomije, smjer marketing i ekonomija |
| Ekonomika prometa | ■     nastavnik  stručno-teorijskih sadržaja | ■     diplomirani ekonomist  ■     magistar ekonomije  ■     diplomirani inženjer cestovnog prometa  ■     magistar cestovnog prometa  ■     diplomirani inženjer prometa  ■     magistar inženjer prometa  ■     stručni specijalist inženjer prometa, smjer cestovni promet  ■     magistar poslovne ekonomije  ■     stručni specijalist ekonomije  ■     diplomirani ekonomist, smjer marketing i ekonomija  ■     magistar ekonomije, smjer marketing i ekonomija |
| Propisi u cestovnom prometu | ■     nastavnik  stručno-teorijskih sadržaja | ■     diplomirani inženjer cestovnog prometa  ■     magistar cestovnog prometa  ■     diplomirani pravnik  ■     magistar prava  ■     diplomirani inženjer prometa  ■     magistar inženjer prometa  ■     stručni specijalist inženjer prometa, smjer cestovni promet  ■     diplomirani pravnik  ■     magistar prava |
| Prometna tehnika | ■     nastavnik  stručno-teorijskih sadržaja | ■     diplomirani inženjer cestovnog prometa  ■     magistar cestovnog prometa  ■     diplomirani inženjer prometa  ■     magistar inženjer prometa  ■     stručni specijalist inženjer  ■     prometa, smjer cestovni promet |
| Prva pomoć u cestovnom prometu | ■     nastavnik  stručno-teorijskih sadržaja | ■     doktor medicine  ■     diplomirana medicinska sestra/tehničar specijalist  ■     magistar/magistra sestrinstva  ■     diplomirani fizioterapeut  ■     magistar/magistra fizioterapije |
| Cestovna vozila | ■     nastavnik  stručno-teorijskih sadržaja | ■     diplomirani inženjer cestovnog prometa  ■     magistar cestovnog prometa  ■     diplomirani inženjer  ■     prometa  ■     magistar inženjer prometa  ■     diplomirani inženjer strojarstva  ■     magistar strojarstva  ■     profesor strojarstva  ■     stručni specijalist inženjer prometa, smjer cestovni promet  ■     stručni specijalist inženjer strojarstva  ■     inženjer strojarstva  ■     prvostupnik strojarstva |
| Praktična nastava | ■     strukovni učitelj | ■     inženjer prometa  ■     prvostupnik prometa  ■     inženjer cestovnog prometa  ■     prvopristupnik cestovnog prometa  ■     inženjer strojarstva\*\*  ■     prvopristupnik strojarstva \*\* |
| ■     nastavnik  stručno-teorijskih sadržaja | ■     diplomirani inženjer cestovnog prometa  ■     magistar cestovnog prometa  ■     diplomirani inženjer prometa  ■     magistar inženjer prometa  ■     diplomirani inženjer strojarstva\*\*  ■     magistar inženjer strojarstva\*\*  ■     stručni specijalist inženjer prometa, smjer cestovni promet |
| Statistika | ■     nastavnik  stručno-teorijskih sadržaja | ■     diplomirani ekonomist  ■     magistar ekonomije  ■     magistar poslovne ekonomije  ■     stručni specijalist ekonomije  ■     diplomirani ekonomist, smjer marketing i ekonomija  ■     magistar ekonomije, smjer marketing i ekonomija |
| Poduzetništvo | ■     nastavnik  stručno-teorijskih sadržaja | ■     diplomirani ekonomist  ■     magistar ekonomije  ■     magistar poslovne ekonomije  ■     stručni specijalist ekonomije  ■     diplomirani ekonomist, smjer marketing i ekonomija  ■     magistar ekonomije, smjer marketing i ekonomija |

\* Napomena: Kada postoje dvojbe oko ispunjavanja propisanih uvjeta odgovarajuće vrste obrazovanja za izvođenje nastave iz pojedinoga nastavnog predmeta (promjena naziva nastavnog predmeta, akademskog ili stručnog naziva, nastavnog plana i programa/strukovnog kurikuluma, uvođenje novog akademskog ili stručnog naziva i sl.), suglasnost o odgovarajućoj vrsti obrazovanja za izvođenje nastave iz pojedinoga nastavnog predmeta na zahtjev ustanove za strukovno obrazovanje može izdati ministarstvo nadležno za obrazovanje uz prethodno stručno mišljenje nadležne agencije.

\*\* Praktična nastava u 2. (drugom) razredu.